CELEX: 22012D0191
Language: hu
Date: 2012-10-26 00:00:00
Title: Az EGT Vegyes Bizottság 191/2012 határozata ( 2012. október 26. ) az EGT-megállapodás I. mellékletének (Állat- és növény-egészségügyi kérdések) módosításáról

24.1.2013   
            
            
               HU
            
            
               Az Európai Unió Hivatalos Lapja
            
            
               L 21/37
            
         
      AZ EGT VEGYES BIZOTTSÁG 191/2012 HATÁROZATA
   
   (2012. október 26.)
   az EGT-megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A 90/429/EGK tanácsi irányelv B., C. és D. mellékleteinek a brucellózisra és az Aujeszky-féle betegségre vonatkozó állat-egészségügyi feltételek tekintetében történő módosításáról szóló, 2012. március 1-jei 176/2012/EU bizottsági végrehajtási rendeletet (1) be kell építeni az EGT-megállapodásba.
            
         
               (2)
            
            
               A veszettség elleni vakcinák hatékonyságát ellenőrző szerológiai vizsgálatok elvégzésének egy Japánban működő laboratórium számára történő engedélyezéséről szóló, 2011. július 4-i 2011/396/EU bizottsági végrehajtási rendeletet (2) be kell építeni az EGT-megállapodásba.
            
         
               (3)
            
            
               Ez a határozat a halaktól és a tenyésztett víziállatoktól eltérő élő állatokra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra. Ez a határozat ezért nem alkalmazandó Izlandra.
            
         
               (4)
            
            
               Ez a határozat az állategészségügyet érintő jogszabályokra vonatkozik. Az EGT-megállapodás I. mellékletének a szektorális kiigazításokról szóló részében leírtak alapján az állategészségügyet érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre is. Ez a határozat ezért nem alkalmazandó Liechtensteinre.
            
         
               (5)
            
            
               Következésképpen az EGT-megállapodás I. mellékletét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. mellékletének I. fejezete a következőképpen módosul:
   
               1.
            
            
               A 4.1. részben a 8. pont (90/429/EGK tanácsi irányelv) és a 8.1. részben a 7. pont (90/429/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32012 R 0176: a Bizottság 2012. március 1-jei 176/2012/EU végrehajtási rendelete (HL L 61., 2012.3.2., 1. o.).”
                        
                     
         
               2.
            
            
               A 4.2. rész a 96. pontot (2011/91/EU bizottsági határozat) követően a következő ponttal egészül ki:
               
                           „97.
                        
                        
                           
                              32011 D 0396: a Bizottság 2011. július 4-i 2011/396/EU végrehajtási rendelete a veszettség elleni vakcinák hatékonyságát ellenőrző szerológiai vizsgálatok elvégzésének egy Japánban működő laboratórium számára történő engedélyezéséről (HL L 176., 2011.7.5., 51. o.).
                           E határozat Izland vonatkozásában nem alkalmazandó.”
                        
                     
         2. cikk
   A 176/2012/EU végrehajtási rendelet és a 2011/396/EU végrehajtási határozat norvég nyelvű, az Európai Unió Hivatalos Lapjának EGT-kiegészítésében kihirdetendő szövege hiteles.
   3. cikk
   Ez a határozat 2012. november 1-jén lép hatályba, feltéve, hogy az EGT Vegyes Bizottság addigra az EGT-megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. október 26-án.
      
         
            az EGT Vegyes Bizottság részéről
         
         
            az elnök
         
         Atle LEIKVOLL
         
      
   
   
      (1)  HL L 61., 2012.3.2., 1. o.
   
      (2)  HL L 176., 2011.7.5., 51. o.
   
      (3)  Nem érkezett jelzés alkotmányos követelmények fennállásáról.